DOI: 10.14457/tu.the.2015.239
title: ปัจจัยที่มีผลต่อความพึงพอใจในการใช้บริการของผู้อยู่อาศัยในชุมชนลุมพินี

description: ตลาดพัฒนาอสังหาริมทรัพย์ในกรุงเทพมหานครและปริมณฑลมีแนวโน้มสูงขึ้นตั้งแต่ปี 2542 และเติบโตอย่างมีนัยสำคัญ ซึ่งทำให้ธุรกิจขายคอนโดสร้างความน่าสนใจและดึงดูดผู้ประกอบการเข้ามาทำธุรกิจขายคอนโดกันมากขึ้น ซึ่งผู้ประกอบการทั้งที่อยู่ในตลาดหลักทรัพย์และที่ไม่อยู่ตลาดหลักทรัพย์ที่หรือเคยทำแต่แนวราบอย่างเดียวก็ขยายมาทำคอนโดกันมากขึ้น   รวมทั้งมีผู้ประกอบการรายย่อยและรายใหญ่ใหม่ๆเข้ามา ปริมาณอุปทานที่คงเหลืออยู่ในตลาดก็ค่อนข้างสูง ทำให้การแข่งขันสูงขึ้นเรื่อยๆ การพัฒนาสินค้าให้มีคุณภาพมากขึ้น การลดแลกแจกแถม การทุ่มงบโฆษณานั้นก็ยังไม่เพียงพอ ผู้ประกอบการต้องหันมาสร้างกลยุทธ์เพื่อตอบสนองความต้องการของผู้พักอาศัยเพื่อสร้างความแตกต่างด้านสินค้าและบริการมากขึ้น  อีกทั้งพฤติกรรมผู้บริโภคก็เปลี่ยนไป การจะซื้อสินค้าไม่ได้ฟังข้อมูลจากผู้ขายและใช้การเข้าไปอ่านข้อเสนอแนะต่างๆในอินเทอร์เน็ต และถามเพื่อน ญาต หรือคนรู้จักเพื่อประกอบการตัดสินใจซื้อ ดังนั้นบริการหลังการขายเป็นสิ่งสำคัญมาก ซึ่งบริษัทแอล.พี.เอ็น. ดีเวลลอปเมนท์ จำกัด (มหาชน) ก็มีกลยุทธ์ในการส่งมอบคุณค่าของสินค้าและบริการ โดยส่งมอบ “ชุมชนน่าอยู่” บริหารงานโดยบริษัทในเครือชื่อ บริษัท ลุมพินี พรอพเพอร์ตี้ มาเนจเมนท์ จำกัด บริหารชุมชนให้มานานกว่า 20 ปี  โดยบริหารงานภายใต้กลยุทธ์ F-B-L-E-S-P คือ การบริหารทรัพย์ส่วนกลาง บริหารงบประมาณ บริหารคุณภาพชีวิต บริหารสิ่งแวดล้อมในชุมชน บริหารความปลอดภัย และบริหารบุคคลที่เกี่ยวข้อง อีกทั้งเวลาที่เปลี่ยนไป ผู้อยู่อาศัยก็เปลี่ยนไป มีคน Generation ใหม่ๆเข้ามามากขึ้น รวมทั้งเทคโนโลยีก็มีส่วนเอื้ออำนวยและเข้ามามีบทบาทในการใช้ชีวิตในสังคมบนออนไลน์มากขึ้น ทางผู้วิจัยเห็นถึงปัญหาและโอกาสดังกล่าว  จึงเป็นแรงบันดาลให้แก่ผู้วิจัยในการทำวิจัยเพื่อศึกษาปัจจัยเพิ่มเติมที่มีผลต่อความพึงพอใจในการอยู่อาศัยของชุมชนลุมพินี ที่บริหารงานโดยบริษัท ลุมพินี พรอพเพอร์ตี้ มาเนจเมนท์ จำกัด  เพื่อทำให้ทราบความต้องการและความคาดหวังของผู้อยู่อาศัยในชุมชนลุมพินี เพื่อนำมาปรับปรุงกลยุทธ์และบริการในการบริหารชุมชนให้น่าอยู่ ภายใต้ต้นทุนที่จำกัดผลการวิจัยพบว่า ปัจจัยทีมีอิทธิพลต่อความพึงพอใจในการใช้บริการของผู้อยู่อาศัยในชุมชนลุมพินี ในเขตกรุงเทพมหานครและปริมณฑล เฉพาะชุมขนที่มีขนาดใหญ่กว่า 500 ห้องชุดขึ้นไป มี 8 ปัจจัย เรียงตามอิทธิพลที่ส่งผลต่อความพึงพอใจจากมากไปน้อย การบริหารความปลอดภัย การบริหารคุณภาพชีวิต การบริหารทรัพย์ส่วนกลางในส่วนงานระบบและสำนักงานนิติ  การบริหารสภาพแวดล้อมในชุมชน การจัดการบริการให้กับห้องชุด การบริหารผู้เกี่ยวข้อง การบริหารงบประมาณ การบริหารทรัพย์ส่วนกลางในส่วนที่จอดรถและร้านค้า ตามลำดับในส่วนของลักษณะทางประชากรศาสตร์ที่แตกต่างกันในด้านเพศ อายุ อาชีพ รายได้เฉลี่ยต่อครอบครัว ระยะเวลาที่พักอาศัย จำนวนสมาชิกที่พักอาศัยร่วมกัน และประเภทของการพักอาศัย ผลการวิจัยพบว่า เพศ อาชีพ รายได้เฉลี่ยต่อครอบครัว และประเภทของการพักอาศัยที่แตกต่างกันไม่มีผลต่อความพึงพอใจโดยรวมในการใช้บริการของผู้อยู่อาศัยในชุมชนลุมพินีขนาด 500 ห้องชุดขึ้นไป ในเขตกรุงเทพมหานคารและปริมณฑล  ในขณะที่ อายุที่แตกต่างมีผลต่อความพึงพอใจแตกต่างกัน โดยถ้าอายุมากกว่า 60  ปี ความพึงพอใจจะต่ำกว่ากลุ่มที่อายุน้อยกว่า 60 ปี สำหรับระยะเวลาที่พักอาศัยในชุมชนที่แตกต่างกัน โดยถ้าระยะเวลาอยู่อาศัยในชุมชนมากกว่า 5 ปี จะมีความพึงพอใจในการให้บริการผู้อยู่อาศัยในชุมชนลุมพินีน้อยกว่าอยู่อาศัยน้อยกว่า 5 ปี และจำนวนสมาชิกที่พักอาศัยอยู่ร่วมกันมากกว่า 3 คนขึ้นไปมีผลต่อความพึงพอใจโดยรวมในการใช้บริการของผู้อยู่อาศัยในชุมชนลุมพินีน้อยกว่าจำนวนสมาชิกที่พักอาศัยอยู่ร่วมกันน้อยกว่าหรือเท่ากับ 3 คน